b'\n_START_ARTICLE_\nLiisankadulla\n_START_PARAGRAPH_\nLiisankadulla on Pentti Saarikosken runo, jonka Tapio Lipponen on s\xc3\xa4velt\xc3\xa4nyt ja lauluyhtye Muksut levytt\xc3\xa4nyt 1967 albumille Viisumi kev\xc3\xa4\xc3\xa4st\xc3\xa4 syksyyn ja jo aiemmin edellisen\xc3\xa4 vuonna singlelle. Laulun nimi viittaa Helsingin Kruununhaassa kulkevaan Liisankatuun. Laulussa mainitaan Matti Makkosen ruumisarkkuliike, jolla viitataan todelliseen Liisankatu 25:ss\xc3\xa4 olevaan Mikko Monosen hautaustoimistoon ja kuvataan rakennusta ja el\xc3\xa4m\xc3\xa4\xc3\xa4 siell\xc3\xa4, etenkin yksi\xc3\xb6asunnoissa. Saarikosken runossa toimisto oli omalla nimell\xc3\xa4\xc3\xa4n, mutta levytett\xc3\xa4ess\xc3\xa4 se muutettiin Yleisradion vaatimuksesta. Muksut on 2000-luvulla esitt\xc3\xa4nyt laulua alkuper\xc3\xa4isell\xc3\xa4 tekstill\xc3\xa4.'